CELEX: 32016R0533
Language: hu
Date: 2016-03-31 00:00:00
Title: A Bizottság (EU) 2016/533 végrehajtási rendelete (2016. március 31.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

6.4.2016   
               
               
                  HU
               
               
                  Az Európai Unió Hivatalos Lapja
               
               
                  L 89/4
               
            A BIZOTTSÁG (EU) 2016/533 VÉGREHAJTÁSI RENDELETE
      (2016. március 31.)
      a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
      mivel:
      
                  (1)
               
               
                  A 2658/87/EGK rendelet létrehozta az áruk nómenklatúráját (a továbbiakban: Kombinált Nómenklatúra), amelyet az említett rendelet I. melléklete tartalmaz.
               
            
                  (2)
               
               
                  A jogbiztonság érdekében egyértelművé kell tenni, hogy a Kombinált Nómenklatúra 2202 90 11 és 2202 90 15 alszáma alá besorolt szójaalapú italok fehérjetartalmát milyen módszerrel kell meghatározni.
               
            
                  (3)
               
               
                  A nyersfehérje-tartalom meghatározására indokolt a 152/2009/EK bizottsági rendeletben (2) ismertetett Kjeldahl-módszert alkalmazni. Univerzális, pontos és reprodukálható voltából kifolyólag a Kjeldahl-módszer az élelmiszerek fehérjetartalmának becslésére nemzetközileg elfogadott módszer. A fehérjetartalomnak a teljes nitrogéntartalom alapján történő meghatározásához alkalmazandó átváltási tényező a mintában található fehérje típusától függ. Tekintettel arra, hogy ebben az esetben a szójafehérje-tartalmat kell meghatározni, 6,25 értékű átváltási tényezőt indokolt alkalmazni.
               
            
                  (4)
               
               
                  A Kombinált Nómenklatúra Unió-szerte egységes értelmezésének biztosítása érdekében a Nómenklatúra Második részének 22. árucsoportjához tartozó Kiegészítő megjegyzések közé ezért indokolt egy új megjegyzést felvenni.
               
            
                  (5)
               
               
                  A 2658/87/EGK rendeletet ezért ennek megfelelően módosítani kell.
               
            
                  (6)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A 2658/87/EGK rendelet I. mellékletében szereplő Kombinált Nómenklatúra Második részének 22. árucsoportja a következő 13. Kiegészítő megjegyzéssel egészül ki:
      
         
                     „13.
                  
                  
                     A 2202 90 11 és a 2202 90 15 alszám alkalmazásában a fehérjetartalmat úgy kell meghatározni, hogy a 152/2009/EK bizottsági rendelet (*) III. melléklete C. részének 2–8. pontjában ismertetett módszer szerint kiszámított teljes nitrogéntartalmat meg kell szorozni a 6,25 értékű tényezővel.
                  
               
      2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. március 31-én.
         
            
               a Bizottság részéről,
            
            
               az elnök nevében,
            
            Stephen QUEST
            
               adóügyi és vámuniós főigazgató
            
         
      
      
         (1)  HL L 256., 1987.9.7., 1. o.
      
      
         (2)  A Bizottság 2009. január 27-i 152/2009/EK rendelete a takarmányok hatósági ellenőrzése során alkalmazott mintavételi és vizsgálati módszerek megállapításáról (HL L 54., 2009.2.26., 1. o.).